हात्तीको आक्रमणबाट एक जनाको मृत्यु
मोरङको सुन्दरहरैचा १० का ७३ वर्षीय वृद्धको हात्तीको आक्रमणबाट मंगलबार मृत्यु भएको छ ।
उर्लाबारी, मङ्सिर २० गते। मोरङको सुन्दरहरैचा १० का ७३ वर्षीय वृद्धको हात्तीको आक्रमणबाट मंगलबार मृत्यु भएको छ ।जङ्गली हात्तीको आक्रमणबाट अजय बास्तोलाको मृत्यु भएको स्थानीय कमलादेवी अधिकारीले बताउनुभयो ।स्थानीय मुनाल सामुदायिक वनमा घाँस काट्न गएका बेला अजय हात्तीको आक्रमणमा पर्नु भएको थियो।श्रीमती जानुकासँग जङ्गल जानुभएका बास्तोला हात्तीको आक्रमणमा परेपछि  जानुकाले भागेर ज्यान जोगाउनु भएको थियो।१ महिना यता मोरङमा हात्तीले दैनिक जसो उपद्रो गरिरहेको छ। हुलका हुल आउने हात्तीले मिक्लाजुङ र लेटाङको ८ र ९ नम्बर वडामा किसानले कुन्यु लगाएर थ्रेसिङका लागि राखेको धान खाएर दुःख दिइरहेका छन्। 